
     REPUBLIKA HRVATSKA
     TRGOVAČKI SUD U OSIJEKU
Broj: 20 St-803/17-7


U  I M E  R E P U B L I K E  H R V A T S K E
R J E Š E N J E

TRGOVAČKI SUD U OSIJEKU, po sucu Nadi Roso, na temelju prijedloga višeg sudskog savjetnika Jose Jovanovića, u stečajnom predmetu povodom zahtjeva Financijske agencije OIB: 85821130368, Regionalni centar Zagreb Podružnica Zagreb, Trg svibanjskih žrtava 1995. 1, za pokretanje skraćenog stečajnog postupka nad dužnikom GRUPA NOVA BETON d.o.o. za trgovinu i proizvodnju Samobor, Vrbovec samoborski 3, MBS: 080716097, OIB: 47860351689,  dana 21. rujna 2017. 

r i j e š i o   j e

 I Obustavlja se skraćeni stečajni postupak nad stečajnim dužnikom GRUPA NOVA BETON d.o.o. za trgovinu i proizvodnju Samobor, Vrbovec samoborski 3, MBS: 080716097, OIB: 47860351689. 

II Postupak će se nastaviti prema općim odredbama Stečajnog zakona. 

Obrazloženje

	Trgovački sud u Zagrebu 30. ožujka 2017. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/17-01/04, Ur.broj: 04-06-17-1810 od 29. ožujka 2017. nad stečajnim dužnikom GRUPA NOVA BETON d.o.o. za trgovinu i proizvodnju Samobor, Vrbovec samoborski 3, MBS: 080716097, OIB: 47860351689.
Nakon izvršenog uvida u sudski registar Sud je 19. srpnja 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 
Dana 4. rujna 2017. zaprimljen je podnesak B2 KAPITAL d.o.o. Zagreb, Radnička cesta 41, od 1. rujna 2017. dostavljen je prijedlog vjerovnika B2 KAPITAL d.o.o. Zagreb,  za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 3.770.248,31kn koja se temelji na knjigovodstvenom stanju duga na dan 24. svibnja 2017., koju tražbinu stečajni dužnik nije namirio u zakonom određenom roku. Također, vjerovnik je naveo da kod stečajnog dužnika postoji stečajni razlog obzirom stečajni dužnik u Očevidniku redoslijeda osnova za plaćanje koje vodi Financijska agencija ima više evidentiranih osnova za plaćanje u razdoblju dužem od 274 dana koje je trebalo na temelju valjanih osnova za plaćanje bez daljnjeg pristanka dužnika naplatiti s bilo kojeg od njegovih računa, a prema podacima Financijske agencije na dan 30. kolovoza 2017. isti je u blokadi 274 dana. 	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.
 

                                               U Osijeku 21. rujna 2017.   

Zapisničar: Ljiljana Floršić 						    Sudac
								           Nada Roso
																				      Viši sudski savjetnik
								          Joso Jovanović

POUKA O PRAVNOM LIJEKU:
Protiv ovog  rješenja može nezadovoljna stanka uložiti žalbu Visokom trgovačkom sudu Republike Hrvatske u Zagrebu  u roku od 8 dana pismeno u 3 primjerka putem ovog suda (članak 19. stav 1. Stečajnog zakona).


DNA
1. predlagatelj - FINA Regionalni centar Zagreb
2. dužnik
3. Vjerovniku 
4. e-oglasna ploča suda
5. riješeno obustavom 
6. kal. 

